Hon tri àr an hent, hor pazoù é tassoniñ àr zouar ar vravikañ parrez a zo er bed-mañ, an heol é pokiñ a-dreist hor pennoù, brezhoneg bev etrezomp... ha braoac'h d'ar blijadur am eus bet neuze é welet ar wignelenn, an hani gentañ evidin-me ar blez-mañ, ha doc'h he diskoueziñ d'am daou gamarad. Ar blezioù kent e welen ma c'hentañ gwignelenn e penn-kentañ miz Ebrel kentoc'h; koursoc'h ar blez-mañ enta evidin. Ar prantad amzer gaer a zo kaoz marse, pe muioc'h a voneür am behe bet  ha tra ken ? Ma, ne vern, plijus e oa.